Okresná prokuratúra Zvolen 
Trhová 1, 960 19 Zvolen 1

Sp. zn. : 1 Pv 654/12/6611	Zvolen, 4.1.2013
EEČ : 2-51-3-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Zvolen
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 28.09.2012 v čase okolo 21.00 hod. v predstaničných priestoroch železničnej staniece XXXXX, v meste XXXXX, okres XXXXX, na mieste verejnosti prístupnom, fyzicky napadol poškodeného XXXXX, nar. XXXXX v Žiline, trvale bytom XXXXX tým spôsobom, že ho úmyselne chytil oboma rukami za bundu a hodil ho na zem, čím mu týmto svojím konaním spôsobil podvrtnutie v nadpleckovom kĺbe ľavej hornej končatiny s dobou práceneschopnosti v trvaní do troch týždňov
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník KR PZ Banská Bystrica, Oddelenia Železničnej polície uznesením sp. zn. KRP-89/Ž-ZV-BB-12 zo dňa 02.11.2012 podľa § 199 ods. 1 Trestného poriadku začal trestné stíhanie pre prečin výtržníctva podľa § 364 ods. 1 písm. a/ Trestného zákona v jednočinnom súbehu s prečinom ublíženia na zdraví podľa § 156 ods. 1 Trestného zákona a súčasne pre uvedený prečin vzniesol obvinenie XXXXX, nar. XXXXX v Krupine, trvale bytom XXXXX, XXXXX, prechodne bytom XXXXX, XXXXX, na tom skutkovom základe, že
dňa 28.09.2012 v čase okolo 21.00 hod. v predstaničných priestoroch železničnej staniece XXXXX, v meste XXXXX, okres XXXXX, na mieste verejnosti prístupnom, fyzicky napadol poškodeného XXXXX, nar. XXXXX v Žiline, trvale bytom XXXXX tým spôsobom, že ho úmyselne chytil oboma rukami za bundu a hodil ho na zem, čím mu týmto svojím konaním spôsobil podvrtnutie v nadpleckovom kĺbe ľavej hornej končatiny s dobou práceneschopnosti v trvaní do troch týždňov.

	Obvinený XXXXX sa ku skutku, ktorý mu je kladený za vinu v plnom rozsahu priznal,  vyhlásil, že spáchal skutok, za ktorý je stíhaný a vyslovil súhlas s podmienečným zastavením trestného stíhania.
 
Zo spáchania skutku je obvinený okrem vlastného doznania usvedčovaný aj svedeckými výpoveďami poškodeného XXXXX, poškodenej XXXXX a svedkov XXXXX a XXXXX. Rovnako tak je usvedčovaný aj znaleckým posudkom vo vzťahu k mechanizmu vzniku zranení u poškodeného.

Poškodený XXXXX si v trestnom konaní uplatnil škodu z titulu bolestného vyčíslenú znalcom na 314,40 €, ohľadom ktorej uzavrel s obvineným dohodu o tom, že mu uplatnenú škodu uhradí. Poškodená XXXXX si uplatnila škodu vo výške 33,57 € z titulu nákladov spojených s ošetrením poškodeného, pričom táto škoda bola uhradená v plnej výške. 

Vyhodnotením zadovážených dôkazov je možné konštatovať, že konanie obvineného XXXXX napĺňa všetky zákonné znaky skutkovej podstaty prečinu výtržníctva podľa § 364 ods. 1 písm. a/ Trestného zákona v jednočinnom súbehu s prečinom ublíženia na zdraví podľa § 156 ods. 1 Trestného zákona, pretože sa fyzicky dopustil výtržnosti tým, že napadol iného na mieste verejnosti prístupnom a inému úmyselne ublížil na zdraví.

Obvinený XXXXX nebol v minulosti odsúdený a rovnako nebol v minulosti, s výnimkou jedného priestupku na úseku dopravy, prejednávaný za priestupok. 

Trestný zákon v § 156 ods. 1 ustanovuje trestnú sadzbu od¨ľatia slobody na 6 mesiacov až dva roky a v § 364 ods. 1 až na tri roky. Ide teda o prečiny kde pri splnení ostatných zákonom požadovaných podmienok, prichádza do úvahy podmienečné zastavenie trestného stíhania.

S poukazom na uvedené skutočnosti možno podmienečné zastavenie trestného stíhania podľa § 216 ods. 2 Trestného poriadku voči obvinenému pre prečin podľa § 156 ods. 1 Trestného zákona v jednočinnom súbehu s prečinom podľa § 364 ods. 1 Trestného zákona považovať aj vzhľadom na uloženú skúšobnú dobu za postačujúce. 
Podľa § 216 ods. 2 Trestného poriadku bola obvinenému určená skúšobná doba v trvaní osemnástich mesiacov. Skúšobná doba začína plynúť právoplatnosťou tohto uznesenia o podmienečnom zastavení trestného stíhania. Ak obvinený v priebehu skúšobnej doby povedie riadny život, prokurátor, ktorý v prvom stupni trestné stíhanie podmienečne zastavil rozhodne, že sa osvedčil, inak rozhodne, a to aj počas skúšobnej doby, že sa v trestnom stíhaní pokračuje /§ 217 ods. 1 Trestného poriadku/.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kmeč
prokurátor